Arabo-amerikanët të pakënaqur me Partinë Republikane
Anëtarët e këtij komuniteti, dikur mbështetës të fortë të Partisë Republikane, tani po largohen në masë prej saj.
Në shtetin e Miçiganit jetojnë rreth 300 mijë arabo-amerikanë, shumica e të cilëve gjendet në zonën e Detroitit. Komuniteti i tyre është mjaft i bashkuar dhe i ndërtuar mbi vlera shoqërore konservatore. Në vitet ’90, më shumë se një e treta e arabo-amerikanëve e cilësonin veten republikanë. Por udhëheqësit e këtij komuniteti thonë tani se situata ka ndryshuar. Osama Siblani është botuesi i faqes së internetit Arab American News.com. Ai thotë se vitet që shumë anëtarë të komunitetit i përshkruajnë si anti-arabe dhe ndjenjat anti-myslimane të Partisë Republikane qysh nga viti 2001 kanë ndikuar negativisht në pjesëmarrjen e arabo-amerikanëve në zgjedhjet paraprkae. Warren David është kryetar i Komitetit Arabo-Amerikan Kundër Diskriminit në Uashington. Ai thotë se gjatë 35 vjetëve të tij politikë, ai kurrë nuk ka parë më pak entuziazëm prej arabo-amerikanëve, shumë prej të cilëve tradicionalisht kanë mbështetur republikanët. Zyrtarisht, Partia Republikane shprehet se do që të gjithë të ndihen të mirëpritur. Por grupet arabo-amerikane thonë se lufta në Irak dhe politikat e brendshme anti-terroriste – për të cilat ata thonë se shkaktuan përçarje etnike – kanë sjellë tek anëtarët e komunitetit shumë pakënaqësi ndaj kampit konservator. Një anketë e vitit 2010 e firmës Zogby International tregoi se vetëm 12 për qind e arabo-amerikanëve të lindur jashtë vendit duan që republikanët të kontrollojnë Kongresin. Në këtë dyqan libanez në periferi të Detroitit, njerëzit dukeshin më tepër të shqetësuar për politikat fiskale të partisë. Pronarja e dyqanit "Roma Bakery", Amal Nemer: thotë Mariam Sobh. Disa grupe të rëndësishme arabo-amerikanësh kohët e fundit kanë mbështetur kandidaturën e zotit Ron Paul për emërimin si kandidat republikan për President. Udhëheqës të komunitetit, si Osama Siblani, thonë se kjo lëvizje është një lloj mesazhi për Partinë Republikane, që shpreh se rreth 300 milionë arabo-amerikanët janë gati për të diskutuar sërish me partinë që ata thonë se i ka braktisur.